பாரிஸ் (நடனம்)

பாரிஸ் (Baris) என்பது பாலி நகரில் உள்ள பாரம்பரிய போர் நடனங்களின் ஒரு வகையாக உள்ளது.  இதில் கேமலனுடன் சேர்ந்து, நடனக் கலைஞர்கள் போருக்கு முன்னர் ஒரு இளம் போர்வீரனின் உணர்வுகளை சித்தரிக்கின்றனர்.  வெற்றிகரமான பாலினீஸ் போர்வீரனின் ஆண்மையை மகிமைப்படுத்துகிறார்கள். மேலும் அவரது கட்டளை முன்னிலையின் சிறப்பை வெளிப்படுத்துகிறார்கள். பாரிஸின் பண்டைய ராஜாக்களுக்கு சேவை செய்த வீரர்களைக் குறிக்கும் வகையில், "வரி" அல்லது "கோப்பு உருவாக்கம்" என்று பொருள்படும் பெபரிசன் என்ற வார்த்தையிலிருந்து பாரிஸ் அதன் பெயரைப் பெற்றது என்று கருதப்படுகிறது.  Bandem, I Made. "The Baris Dance". Ethnomusicology, vol. 19, no. 2, 1975, pp. 259–265. 

 செயல்திறன் 
பாலி தீவு முழுவதும் இரண்டு முக்கிய வகையான பாரிஸ் நடனம் காணப்படுகிறது.  சடங்கு அல்லாத நடனம் ஒரு தனி ஆண் நடனக் கலைஞரால் நிகழ்த்தப்படுகிறது, மேலும் இது பெரும்பாலும் வளர்ந்து வரும் நடனக் கலைஞர் கற்றுக் கொள்ளும் முதல் நடனம் ஆகும்.  இருப்பினும், முப்பதுக்கும் மேற்பட்ட வெவ்வேறு வகையான சடங்கு பாரிஸ் நடனங்கள் உள்ளன, அவை ஒவ்வொன்றும் ஒரு குழுவினரால் நிகழ்த்தப்படுகின்றன. இதில், இன்றும் போர்வீரரின் இயக்கங்களைப் பிரதிபலிப்பதாக உள்ளது.  

 பாரிஸ் துங்கல் 
ஒரு பாரிஸ் துங்கல் நடனக் கலைஞர்,  இந்த நடனத்தை தனியே நிகழ்த்துகிறார். செலானா என்று அழைக்கப்படும் வெள்ளை நிறத்தில் நீளமான கால்சட்டையை அணிந்துள்ளார். இவரது கணுக்கால்களைச் சுற்றி உறைகள் உள்ளன. அவை செட்வெல் என்று அழைக்கப்படுகின்றன, இவை இவரது கால்களின் பின்பகுதி வரை நீண்டுள்ளது.   நடனக் கலைஞர் ஒரு பெல்ட் ( செட்டஜென் ) அணிந்து கொள்கிறார். இது அவரின் உடலின் மேற்பகுதி வரையில் அமைந்துள்ளது. இந்த பெல்ட்டின் உள்ளே ஒரு கெரிஸ் தோள்பட்டைக்கு அருகில் வைக்கப்பட்டிருக்கும்.  நடனக் கலைஞரின் உடற்பகுதியைச் சுற்றி மற்றொரு துண்டு போன்று ஒரு துணியாலான ஒரு உடை உள்ளது.  இது அவிரான் என்று அழைக்கப்படுகிறது, இது இவரது உடலில் இருந்து தொங்கிக்கொண்டிருக்கும்.  மற்றொரு துணி, அளவில் பெரியதாக உள்ளது. இது, இவரது மார்பில் சரி செய்யப்பட்டிருக்கும். இவரது கழுத்தில் ஒரு பாடோங் எனப்படும் வட்ட காலர் அணிந்துள்ளார்; இந்த காலர் மணிகளால் அலங்கரிக்கப்படலாம் அல்லது இல்லாமல் இருக்கலாம். இந்த ஆடை அலங்காரம், சிப்பி ஓடுகளால் செய்யப்பட்ட முக்கோண தலைப்பாகையுடன் முடிக்கப்படுகிறது. இது செயல்திறனின் போது ஆடி அசைகின்றவாறு தலையில்  பொருத்தப்படுகிறது.  
முதலில், இவர் மேடையில் செல்லும்போது, நடனக் கலைஞரின் அசைவுகள் ஆய்வு செய்யப்பட்டு கவனமாக இருக்கும்.  இவர் அறிமுகமில்லாத இடத்தில் எதிரிகளைத் தேடுவது போல பாவனை செய்யப்படுகிறது.  இவர் மேடையின் நடுப்பகுதியை அடையும் போது, தயக்கம் சுய உறுதிப்பாட்டிற்கு வழிவகுக்கிறது. இவர் தனது கால்விரல்களில் தனது முழு நிலைக்கு உயர்கிறார்.  இவரது உடல் அசைவற்ற கால்களால் அசைவதில்லை, அவர் ஒரு காலில் சுழல்கிறார், இவரது கால்கள் கேமலனின் கொந்தளிப்புக்கு தரையில் மிதிக்கின்றன, மேலும் இவரது முகம் விரைவான மனநிலையுள்ள ஒரு போர்வீரனின் உணர்ச்சிகளின் கலவையை வெளிப்படுத்துவதாக உள்ளது.

 குழு நடனங்கள் 
பாரிஸ் நடனம் உட்பட,  பாரிஸ்  நடனக் குழு வடிவங்கள், பல்வேறு உள்ளன. அவை, பாரிஸ் டெ, பாரிஸ் கெரிஸ், பாரிஸ் ஒமாங், பாரிஸ் பிரீசி மற்றும் பாரிஸ் தாதப் போன்றவை ஆகும்.  இந்த நடனங்கள் வெவ்வேறு வகையான இசையுடன் உள்ளன மற்றும் வெவ்வேறு இயக்கங்களை உள்ளடக்கியவை யாக உள்ளது.  இந்த நடனக் கலைஞர்கள் ஒரு கிரிஸ், ஈட்டி, வில் அல்லது பிற ஆயுதங்கள் உட்பட பலவிதமான ஆயுதங்களை எடுத்துச் செல்லலாம்; பெரும்பாலான நடனங்களில் ஆயுதங்கள் கொண்டு செல்லப்படுகின்றன. நிகழ்ச்சிகள் ஒரு கதையை வெளிப்படுத்த முயற்சிக்கலாம் அல்லது இல்லாமலும் இருக்கலாம். எவ்வாறாயினும், அனைத்தும் புனிதமானதாகக் கருதப்படுகின்றன.  மேலும் அவை மத விழாக்கள் மற்றும் நிகழ்வுகளுக்குப் பயன்படுத்தப்படுகின்றன. 

இந்த நடனங்களில் பாரிஸ் டெமாங்  என்னும் நடன வகை, 19 ஆம் நூற்றாண்டைச் சேர்ந்தது எனக் கருதப்படுகிறது. (பாலி நகரில் இருந்தபோது ஒரு செயல்திறனின் வரைபடம் ஹெர்மன் நியூப்ரொன்னர் வான் டெர் துயுக் என்பவரால் பெறப்பட்டது). அத்தகைய நடனத்தில், நடனக் கலைஞர்கள் கம்பு நிகழ்ச்சிகளில் டெமாங் அணிந்ததைப் போன்ற ஆடைகளை அணிந்துகொண்டு மர கத்திகளை எடுத்துச் செல்கிறார்கள் . இந்த நடனம் பொதுவாக பெமாயூன் சடங்கின் போது நிகழ்த்தப்படுகிறது. பாரிஸ் பயாசாவில், நடனக் கலைஞர்கள் ஈட்டிகளை  ஆயுதமாக  ஏந்தியிருக்கிறார்கள். இத்தகைய நடனங்கள் பொதுவாக சுருக்கமானவை, மேலும் மசெராமன் எனப்படும் ஒரு வகை விளையாட்டு சண்டையை உள்ளடக்கியது, இதில் மர ஈட்டிகளை  ஒருவருக்கொருவர் வைத்துக்கொண்டு எதிரெதிர் திசையில் நின்று சத்தம் எழுப்புகின்றனர்.   நடனக் கலைஞர்கள்  சிறப்பு ஆடைகளை அணிய மாட்டார்கள்; அவர்கள்   தலைக்கவசம் மற்றும் சாதாரண துணியால் செய்த ஆடைகள் மட்டுமே அணிந்திருப்பார்கள். பாரிஸ் பயாசா நடனம் பொதுவாக கோவில் நடவடிக்கைகளைத் தொடர்ந்து காலையில் நிகழ்த்தப்படுகிறது.  

மற்ற வகைகள், பாரிஸ் பிரீசி ( இதில் நடனக் கலைஞர்கள் சுற்று கவசங்கள் ஏந்தியிருப்பார்கள்) பாரிஸ்பனாஹ் (இந்த  நடனக் கலைஞர்கள்   அம்புகள் ஏந்தியிருப்பார்கள்), மற்றும் பாரிஸ் தாதப்  (இந்த நடனக் கலைஞர்கள்  நீண்ட, நீள்வட்டமாக கவசங்கள் ஏந்தியிருப்பார்கள்) ஆகியவை அடங்கும். பாரிஸ் பிரீசி வடக்கு மற்றும் தெற்கு பாலி முழுவதும் பொதுவானது. இருப்பினும், பாரிஸ் தாதாப் 1980 களில் வரம்பில் மட்டுப்படுத்தப்பட்டது.  நடனக் கலைஞர்கள் பெரும்பாலும் ஒரு இசைக்குழுவுடன் இருப்பதில்லை.  ஆனால் நிகழ்ச்சிகளின் போது வேயாங் தொடர்பான பாடல்களைப் பாடுவார்கள்; இந்த நடனம் பொதுவாக தகன விழாக்கள் அல்லது கோவில் திருவிழாக்கள் ( தேவாயத்னியா'' ) போது நிகழ்த்தப்படுகிறது. 

  குறிப்புகள் 

பகுப்பு:பாலி தீவு நடனங்கள்